El regidor Pepe Gil acudix a l’IES Jorge Juan per a entregar el currículum Europass a sis alumnes
20 de març 2019

![Imagen 1](/media/3hdpq0ha/59img-20190314-wa0002.jpg)

 El regidor i primer tinent d'alcalde de l'Ajuntament de Sagunt, Pepe Gil, va assistir la setmana passada a l'IES Jorge Juan amb motiu del lliurament del currículum Europass als sis alumnes que han realitzat les pràctiques formatives a l'estranger durant el passat curs, concretament a França, Irlanda, Irlanda del Nord i Malta. La directora del centre educatiu, Juana Ríos, i Pepe Gil van fer lliurament d'estos currículums amb els quals s'acredita que cada estudiant ha completat satisfactòriament la seua formació pràctica, podent afegir-la a la seua incipient carrera professional.​

![](/media/u3wgk4en/59img_20190314_112145_563.jpg) 

Pepe Gil ha volgut destacar la importància que té per a la gent jove participar en este tipus de projectes que permeten, a més de perfeccionar altres llengües, compartir experiències i conéixer de primera mà el que fan en altres llocs, així com que la resta aprenga de nosaltres.

  

Estos sis alumnes han pogut desenvolupar les pràctiques gràcies al projecte europeu Young Employement Door. Este és un programa KA102 (Erasmus +) a través del qual 18 centres de tota la Comunitat Valenciana, els quals formen a alumnes en la branca professional de Conducció de grups en el medi natural, integren un consorci educatiu. Això fa possible que, els alumnes que superen una prova lingüística i tinguen tot aprovat, puguen completar, durant tres mesos, la seua formació en centres de treball de l'estranger. La seua estada ha estat finançada per la Unió Europea.

​

*   [](http://www.facebook.com/sharer.php?u=https://aytosagunto.es/va/actualitat/el-regidor-pepe-gil-acudix-a-l-ies-jorge-juan-per-a-entregar-el-curriculum-europass-a-sis-alumnes/ "Facebook")
*   [](http://twitter.com/share?url=https://aytosagunto.es/va/actualitat/el-regidor-pepe-gil-acudix-a-l-ies-jorge-juan-per-a-entregar-el-curriculum-europass-a-sis-alumnes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-regidor-pepe-gil-acudix-a-l-ies-jorge-juan-per-a-entregar-el-curriculum-europass-a-sis-alumnes/ "Linked In")
*   [](mailto:?body=https://aytosagunto.es/va/actualitat/el-regidor-pepe-gil-acudix-a-l-ies-jorge-juan-per-a-entregar-el-curriculum-europass-a-sis-alumnes/)